b'\n_START_ARTICLE_\nTrnovska mafija\n_START_PARAGRAPH_\nTrnovska mafija je roman slovenskega pisatelja Dima Zupana, ki je iz\xc5\xa1el leta 1992. Predstavlja prvi del trilogije o\xc2\xa0\xc2\xbbTrnovski mafiji\xc2\xab; nadaljevanje z naslovom Trnovska mafija drugi\xc4\x8d je iz\xc5\xa1lo leta 1997, leta 2003 pa \xc5\xa1e zadnji del, Trnovska mafija \xe2\x80\x93 v tretje gre rado.\n_START_SECTION_\nInterpretacija besedila\n_START_PARAGRAPH_\nTina, Metka, Maja, \xc5\xbealostni Miha, Tine, \xc5\xa0vejk, Nika so prijatelji, ki hodijo skupaj v \xc5\xa1olo in se dru\xc5\xbeijo tudi izven nje. So dru\xc5\xbeba, ki je vedno enotna, ki ne pozna prepirov, la\xc5\xbei, problemov. Tinin praded je bil stra\xc5\xbemojster, zato je imela Tina na podstre\xc5\xa1ju veliko zemljevidov Ljubljane. Otroci so preu\xc4\x8devali zemljevide in ugotovili, da so pod gradom rovi, kamor so se hodili skrivat Ljubljan\xc4\x8dani, ko je pretila nevarnost. Zaklju\xc4\x8dili so, da so najverjetneje v rovu ostale dragocenosti in odlo\xc4\x8dili so se najti rove ter preu\xc4\x8diti zaklade. Po spletu sre\xc4\x8dnih okoli\xc5\xa1\xc4\x8din so kmalu na\xc5\xa1li vrata v rov, notri pa vse prej kot cekine in zlato \xe2\x80\x93 na\xc5\xa1li so ogromen znesek ukradenega denarja iz vi\xc5\xa1ke banke. Otroci so bili prestra\xc5\xa1eni in zmedeni. Po enotedenskem premisleku je prevladala odlo\xc4\x8ditev, da bodo denar vzeli in si ga razdelili. Ko so se spet spustili v rov po denar, so sre\xc4\x8dali tudi lastnika denarja \xe2\x80\x93 mednarodna roparja, ki sta prej\xc5\xa1nji teden oropala vi\xc5\xa1ko banko. Otrokom je uspelo zvezati lopova ter se dogovoriti za kompromis. Denar so preko po\xc5\xa1te poslali na policijo in se tako izognili razlagi, kje so na\xc5\xa1li denar, roparja pa so izpustili. Dru\xc5\xbeba je bila spet osvobojena te\xc5\xbekega bremena.Na koncu je bil ples in Marjan\xc4\x8dek in Jaka sta pri\xc5\xa1la v pi\xc5\xbeamah.\n_START_SECTION_\nAnaliza besedila\n_START_PARAGRAPH_\nIme Trnovska mafija se je omenjene dru\xc5\xbebe prijelo dokaj hitro, \xc4\x8deprav si tega niso \xc5\xbeeleli, saj zase niso menili, da so mafijci. Kraj dogajanja je Ljubljana, natan\xc4\x8dneje Trnovo. Pripovedovalec je tretjeoseben in nevtralen do glavnih junakov. Zgodba se kon\xc4\x8da sre\xc4\x8dno, otroci so po\xc5\xa1teni in vrnejo ukraden denar, mednarodna roparja pa izpustijo iz rovov. V Trnovski mafiji sre\xc4\x8damo tudi sestri Niko in Majo, ki gojita\xc2\xa0\xc2\xbbsestrsko ljubezen\xc2\xab, kar pomeni, da se veliko prepirata, kljub vsemu pa ju skrbi druga za drugo.'